CELEX: 32008D0548
Language: hu
Date: 2008-06-24 00:00:00
Title: 2008/548/EK: A Bizottság határozata ( 2008. június 24. ) a 2007. és a 2008. betakarítási évben egyes vetőmagokra és gabonavetőmagokra Finnországban nyújtandó támogatás engedélyezéséről (az értesítés a C(2008) 2700. számú dokumentummal történt)

4.7.2008   
            
            
               HU
            
            
               Az Európai Unió Hivatalos Lapja
            
            
               L 176/13
            
         
      A BIZOTTSÁG HATÁROZATA
   
   (2008. június 24.)
   a 2007. és a 2008. betakarítási évben egyes vetőmagokra és gabonavetőmagokra Finnországban nyújtandó támogatás engedélyezéséről
   (az értesítés a C(2008) 2700. számú dokumentummal történt)
   (Csak a finn és a svéd nyelvű szöveg hiteles)
   (2008/548/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vetőmagok piacának közös szervezéséről, valamint a 2358/71/EGK és a 1674/72/EGK rendelet hatályon kívül helyezéséről szóló, 2005. november 23-i 1947/2005/EK tanácsi rendeletre (1) és különösen annak 8. cikke (2) bekezdésének első albekezdésére,
   mivel:
   
               (1)
            
            
               2007. december 17-én kelt levelében a finn kormány kérte annak engedélyezését, hogy a 2007-től 2010-ig terjedő időszakban támogatást nyújthasson mezőgazdasági termelőknek egyes olyan vetőmag- és gabonavetőmag-fajták meghatározott mennyiségei után, amelyeket a sajátos időjárási körülmények miatt csak Finnországban állítanak elő. A finn kormány 2008. január 16-án és február 20-án kiegészítő információkat szolgáltatott.
            
         
               (2)
            
            
               Az 1947/2005/EK rendelet 8. cikke (2) bekezdésének második albekezdése alapján Finnország köteles legkésőbb 2008. december 31-ig részletes jelentésben beszámolni az engedélyezett támogatás eredményeiről. Annak érdekében, hogy ez a határozat ne menjen elébe ennek a közbenső értékelésnek, a támogatás nyújtását csak a 2007-ben és 2008-ban termelt vetőmagokra indokolt engedélyezni.
            
         
               (3)
            
            
               Finnország hektáralapú támogatásban kíván részesíteni egyes olyan területeket, amelyek a Gramineae (pázsitfűfélék) és a Leguminosae (hüvelyesek) közé tartozó, a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendelet (2) XI. mellékletében felsorolt fajok, de nem a Phleum pratense L. (mezei komócsin) magjaival, valamint amelyek gabonafélék magjaival vannak bevetve.
            
         
               (4)
            
            
               A javasolt támogatásnak meg kell felelnie az 1947/2005/EK rendelet 8. cikkében előírt követelményeknek. A támogatás olyan, kifejezetten finnországi termesztésre szánt fajták vetőmagjaira vonatkozik, amelyek ezen ország időjárási viszonyaihoz alkalmazkodtak, és más országban nem használatosak. A Bizottság által megadandó engedélyt indokolt a finn fajtajegyzéken szereplő azon fajták vetőmagjaira korlátozni, amelyeket kizárólag Finnországban állítanak elő.
            
         
               (5)
            
            
               Indokolt kötelezni Finnországot arra, hogy tájékoztassa a Bizottságot az e határozatban előírt korlátozások betartása érdekében hozott intézkedésekről,
            
         ELFOGADTA EZT A HATÁROZATOT:
   1. cikk
   Finnország jogosult a 2007. január 1-jétől2008. december 31-ig terjedő időszakban a mellékletben meghatározott összegek erejéig támogatást nyújtani az ország területén letelepedett azon mezőgazdasági termelők számára, akik a mellékletben meghatározott növények minősített vetőmagjainak előállításával foglalkoznak.
   Az engedély kizárólag a finn nemzeti fajtajegyzéken szereplő, csak Finnországban termesztett növényfajtákra vonatkozik.
   2. cikk
   Finnország köteles megfelelő ellenőrzési rendszer révén biztosítani, hogy a támogatás odaítélése csak a mellékletben meghatározott fajtákra korlátozódjon.
   3. cikk
   Finnország köteles megküldeni a Bizottságnak a támogatás odaítélését megalapozó minősített fajták jegyzékét és e jegyzék mindennemű módosítását, továbbá tájékoztatni a Bizottságot a támogatás odaítélését megalapozó területek, valamint vetőmag- és gabonavetőmag-mennyiségek nagyságáról.
   4. cikk
   E határozat rendelkezéseit 2007. január 1-jétől kell alkalmazni.
   5. cikk
   E határozat címzettje a Finn Köztársaság.
   
      Kelt Brüsszelben, 2008. június 24-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 312., 2005.11.29., 3. o. Az 1247/2007/EK rendelettel (HL L 282., 2007.10.26., 1. o.) módosított rendelet.
   
      (2)  HL L 270., 2003.10.21., 1. o. A legutóbb a 479/2008/EK rendelettel (HL L 148., 2008.6.6., 1. o.) módosított rendelet.
   
      MELLÉKLET
      Vetőmagok
      
                  Támogatható területek
               
               
                  :
               
               
                  Az 1782/2003/EK rendelet XI. mellékletében szereplő Gramineae (pázsitfűfélék) és Leguminosae (hüvelyesek), de nem a Phleum pratense L. (mezei komócsin) minősített vetőmagjaival bevetett területek.
               
            
                  A támogatás hektáronkénti maximális összege
               
               
                  :
               
               
                  220 EUR
               
            
                  Maximális költségvetés
               
               
                  :
               
               
                  442 200 EUR
               
            Gabonavetőmagok
      
                  Támogatható területek
               
               
                  :
               
               
                  A búza, árpa, zab vagy rozs minősített vetőmagjaival bevetett területek.
               
            
                  A támogatás hektáronkénti maximális összege
               
               
                  :
               
               
                  73 EUR
               
            
                  Maximális költségvetés
               
               
                  :
               
               
                  2 190 000 EUR